थाइलैंड में सीरियल धमाके; 10 मरे, 70 घायल  
थाईलैंड के उग्रवाद प्रभावित दक्षिणी प्रांत याला में तीन बम धमाकों में 10 लोगों के मारे जाने और क़रीब 70 लोगों के घायल होने की ख़बर है।
थाईलैंड के उग्रवाद प्रभावित दक्षिणी प्रांत याला में तीन बम धमाकों में 10 लोगों के मारे जाने और क़रीब 70 लोगों के घायल होने की ख़बर है। भीड़भरे बाज़ार और एक रेस्टोरेंट में एक के बाद एक ये तीनों धमाके हुए और ये सभी सौ मीटर के दायरे में ही किए गए। पुलिस के मुताबिक पहला विस्फोट एक ट्रक को उड़ाकर किया गया। विस्फोट के बाद दूसरा विस्फोट पार्किंग में खड़ी कार में हुआ। इसके बाद तीसरा विस्फोट पास ही खड़े एक ट्रक में रखे गए डिवाइस के ज़रिए किया गया। धमाकों के पीछे मुस्लिम आतंकवादियों का हाथ बताया जा रहा है जो थाईलैंड के तीन दक्षिणी प्रांत याला, नरथिवत और पट्टनी में 2004 से सक्रिय हैं। इनकी मांग अलग इस्लामिक सल्तनत कायम करने की है।